open-index/open-wikipedia-markdown huggingface dataset:
ডাব্লিউসিডাব্লিউ উইমেন্স ক্রুজারওয়েট চ্যাম্পিয়নশিপ

দ্য **ডাব্লিউসিডাব্লিউ উইমেন্স ক্রুজারওয়েট চ্যাম্পিয়নশিপ (বাংলাঃ** ডাব্লিউসিডাব্লিউ হালকা ওজনশ্রেনীর মহিলা শিরোপা**)** বর্তমানে লুপ্ত পেশাদার কুস্তি সংস্থা ওয়ার্ল্ড চ্যাম্পিয়নশিপ রেসলিং(ডাব্লিউসিডাব্লিউ) কর্তৃক হালকা ওজনশ্রেনীর মহিলা কুস্তিগিরদের জন্য প্রবর্তিত একক শিরোপা ছিল। জাপানের মহিলাদের কুস্তি সংস্থা *জিএইএ জাপান*-এর সাথে যৌথ উদ্যোগে ডাব্লিউসিডাব্লিউ এই শিরোপা প্রতিষ্ঠা করেছিল। *ডাব্লিউসিডাব্লিউ মেইন ইভেন্ট*  অনুষ্ঠানের বর্ণনা অনুয়ায়ী শিরোপাটি অনূর্ধ্ব ১৩০ পাউন্ড ওজনের মহিলা কুস্তিগিরদের জন্য প্রবর্তিত হয়েছিল। শিরোপাটির উদ্বোধনী বিজয়ী নির্ধারণের জন্য ১৯৯৭ সালের ৩১ মার্চ হতে ৭ এপ্রিল পর্যন্ত *[[ডাব্লিউসিডাব্লিউ মানডে নাইট্রো]]<nowiki/>তে*  চার মহিলা কুস্তিগিরের একটি প্রতিযোগিতা হয়। প্রতিযোগিতার ফাইনাল *ডাব্লিউসিডাব্লিউ মেইন ইভেন্টে* হয়, এই প্রতিযোগিতার ফলাফল ডাব্লিউসিডাব্লিউ'র অন্যান্য টেলিভিশন অনুষ্ঠানে উল্লেখ করা হয়নি। তোশি উয়েমাতসু এই শিরোপার উদ্বোধনী বিজয়ী ছিলেন।

ধারণা করা হয়, শিরোপাটি শুধুমাত্র *জিএইএ জাপান*-এর মহিলা প্রতিযোগিদের জন্য প্রতিষ্ঠা হয়েছিল। কারণ, শিরোপাটি ১৯৯৮ সালের প্রথম দিকে নিষ্ক্রিয় হয়ার আগে জাপানে এই শিরোপা রক্ষার লড়াই ও দুইবার হাতবদল হয়েছিল।

## উদ্বোধনী প্রতিযোগিতা

## শিরোপার ইতিহাস

শিরোপাটির ১১ মাসের ইতিহাসে, তিনজন শিরোপা ধারণ করেছেন। তোশি উয়েমাতসু ছিলেন উদ্বোধনী শিরোপা বিজয়ী। সুগার সাতো সবচেয়ে দীর্ঘ ১৯৫ দিন শিরোপা ধরে রাখেন। সর্বশেষ বিজয়ী ইয়োশিকো তামুরার সবচেয়ে কম ৬৩ দিন শিরোপা ধরে রেখেছিলেন। উয়েমাতসু ২২ বছর বয়সে সবচেয়ে বয়স্ক চ্যাম্পিয়ন, আর তামুরা ২১ বছর বয়সে শিরোপা জেতেন।
 
 

## আরো দেখুন

* ডাব্লিউসিডাব্লিউ ক্রুজারওয়েট ট্যাগ টিম চ্যাম্পিয়নশিপ
* ডাব্লিউসিডাব্লিউ ওয়ার্ল্ড সিক্স-ম্যান ট্যাগ টিম চ্যাম্পিয়নশিপ

## তথ্যসূত্র

বিষয়শ্রেণী:পেশাদার কুস্তির চ্যাম্পিয়নশিপ
বিষয়শ্রেণী:ওয়ার্ল্ড চ্যাম্পিয়নশিপ রেসলিং
শার্ল দ্য গোল বিমানবন্দর

**প্যারিস শার্ল দ্য গোল বিমানবন্দর** (, ) ফ্রান্সের বৃহত্তম আন্তর্জাতিক বিমানবন্দর এবং ইউরোপের দ্বিতীয় ব্যস্ততম বিমানবন্দর। ১৯৭৪ সালে খোলা হয়, এটি প্যারিসের উত্তর-পূর্বে ২৩ কিলোমিটার (১৪ মাইল) দূরে রোসি-এন-ফ্রান্সে অবস্থিত। রাষ্ট্রনায়ক শার্ল দ্য গোল (১৮৯০-১৯৭০) এর নামানুসারে বিমানবন্দরটির নামকরণ রাখা হয়।

শার্ল দ্য গোল বিমানবন্দরটি ভাল দোয়াজ, সেন-সাঁ-দ্যনি এবং সেন-এ-মার্ন নামক একাধিক কম্যুনের মধ্যে অবস্থিত। এটি এয়ার ফ্রান্স বিমান পরিবহন সংস্থার প্রধান কেন্দ্র এবং অন্যান্য উত্তরাধিকারী বিমান সংস্থার জন্য একটি গন্তব্য (স্টার অ্যালায়েন্স, ওয়ানওয়াল্ড এবং স্কাইটিম থেকে), পাশাপাশি স্বল্প ব্যয়যুক্ত বিমান সংস্থা ইজিজেট, ভুয়েলিং এবং নরওয়েজিয়ান এয়ার শাটলের কেন্দ্রস্থল হিসাবে কাজ করে। বিমানবন্দরটি প্যারিস অ্যারোপোর্ট ব্র্যান্ডের অধীনে গ্রুপ এডিপি দ্বারা পরিচালিত হয়।

২০১৯ সালে, বিমানবন্দরটি প্রায় ৭ কোটি ৬১ লক্ষেরও বেশি যাত্রী এবং প্রায় ৪ লক্ষ ৯৮ হাজার উড়ান পরিচালনা করে, যা এটিকে যাত্রীসংখ্যার দিক থেকে বিশ্বের দশম ব্যস্ততম বিমানবন্দর এবং ইউরোপের দ্বিতীয় ব্যস্ততম বিমানবন্দরে (হিথ্রোর পরে) পরিণত করে। এছাড়াও শার্ল দ্য গোল ইউরোপীয় ইউনিয়নের মধ্যে ব্যস্ততম বিমানবন্দর। পণ্য পরিবহনের দিক থেকে বিমানবন্দরটি বিশ্বের দ্বাদশ ব্যস্ততম এবং ইউরোপের দ্বিতীয় ব্যস্ততম (ফ্রাঙ্কফুর্টের পরে); এখান দিয়ে ২০১২ সালে ২,১৫০,৯৫০ মেট্রিক টন মালামাল পরিবহন হয়েছিল।

২০১৭ সালের হিসাবে অনুযায়ী বিমানবন্দরটি বিশ্বের বেশিরভাগ দেশে সরাসরি বিমান পরিচালনা করে এবং এখানে বিশ্বের সর্বাধিক সংখ্যক বিমানসংস্থার শাখা কার্যালয় রয়েছে। ২০১৮ সালের ১২ই ফেব্রুয়ারি তারিখ থেকে মার্ক উয়ালা বিমানবন্দরের পরিচালক হিসেবে দায়িত্ব পালন করছেন।

## অবস্থান
প্যারিস শার্ল দ্য গোল বিমানবন্দর ৩২.৩৮ বর্গকিলোমিটার (১২.৫০ বর্গ মাইল) এলাকা জুড়ে গড়ে উঠেছে। টার্মিনাল এবং ধাবনপথগুলি (রানওয়ে) গণনায় নিয়ে বিমানবন্দর অঞ্চলটি তিনটি দেপার্ত্যমঁ (জেলা) এবং ছয়টি কম্যুনের (শহর বা গ্রাম পর্যায়ের প্রশাসনিক বিভাগ) মধ্যে বিস্তৃত।

## তথ্যসূত্র

## বহিঃসংযোগ
* আয়েরোপর দ্য পারি (Aéroports de Paris) (দাপ্তরিক ওয়েবসাইট) (ইংরেজি)
* আয়েরোপর দ্য পারি শার্ল দ্য গোল (উ্যনিওঁ দে জায়েরোপর ফ্রঁসে Union des Aéroports Français) (ফরাসি)

বিষয়শ্রেণী:ফ্রান্সের বিমানবন্দর
বিষয়শ্রেণী:১৯৭৪-এ ফ্রান্সে প্রতিষ্ঠিত
বিষয়শ্রেণী:১৯৭৪-এ প্রতিষ্ঠিত বিমানবন্দর
অভয়পাড়া

**অভয়পাড়া** বাংলাদেশের পূর্ব-মধ্যাঞ্চলের একটি গ্রাম। এটি চাঁদপুর জেলার কচুয়া উপজেলার ৩ নং বিতারা ইউনিয়নে অবস্থিত। বিতারা ইউনিয়নের একটি অন্যতম গ্রাম অভয়পাড়া। এখানে সরকারি প্রাথমিক বিদ্যালয়, একটি গ্রন্থাগার ও তথ্য কেন্দ্র, কয়েকটি সামাজিক সংগঠন আছে। খিরাই নদী গ্রামের দক্ষিণে প্রবাহিত। বিখ্যাত ঘুঘ্রা বিলটি গ্রামের উত্তরে। পূর্বে শংকরপুর এবং পশ্চিমে বিতারা।

## শিক্ষা প্রতিষ্ঠান
* অভয়পাড়া সরকারি প্রাথমিক বিদ্যালয়

## গ্রন্থাগার
* অভয়পাড়া গ্রন্থাগার ও তথ্যকেন্দ্র

## মসজিদ
অভয়পাড়া গ্রামে জামে মসজিদ রয়েছে ৬টি।

# অভয়পাড়া পুরাতন জামে মসজিদ
# অভয়পাড়া বাইতুন নূর জামে মসজিদ
# অভয়পাড়া পাঠান বাড়ি জামে মসজিদ
# অভয়পাড়া মাস্টার বাড়ি জামে মসজিদ
# অভয়পাড়া বাইতুল আমান জামে মসজিদ
# অভয়পাড়া নূরু হাজী বাড়ি জামে মসজিদ

## হাট বাজার
* অভয়পাড়া বাজার
* অভয়পাড়া মোড় (রাজ্জাক মোড়)

## জনপ্রতিনিধি
* ইসহাক সিকদার (চেয়ারম্যান-৩নং বিতারা ইউনিয়ন)
* মোহাম্মদ শাহজাহান (সম্ভাব্য চেয়ারম্যান পদপ্রার্থী-৩নং বিতারা ইউনিয়ন)

## যোগাযোগ ব্যবস্থা
* গৌরীপুর - সাচার থেকে সিএনজি ও রিক্সা যোগে বিতারা হয়ে অভয়পাড়া
* কুটুম্বপুর - নবাবপুর থেকে সিএনজি ও রিক্সা যোগে বাইছারা হয়ে অভয়পাড়া
* চাঁদপুর - কচুয়া থেকে সিএনজি ও রিক্সা যোগে বিতারা হয়ে অভয়পাড়া

## তথ্যসূত্র

বিষয়শ্রেণী:চাঁদপুর জেলার গ্রাম
বিষয়শ্রেণী:চট্টগ্রাম বিভাগের গ্রাম
কারি স্টোন ফাউন্ডেশন

**কারি স্টোন ফাউন্ডেশন** যুক্তরাষ্ট্রের অরেগন অঙ্গরাজ্যের বেন্ড শহর ভিত্তিক একটি বেসরকারি প্রতিষ্ঠান। ক্লিফ কারি ও ডিলাইট স্টোন ২০০৭ সালে মিলিতভাবে এটি প্রতিষ্ঠা করেন। কারি স্টোন ফাউন্ডেশন প্রধানত সুস্থ সমাজ গঠনে কোনো উদ্ভাবনী কাজ করা ব্যক্তি বা প্রতিষ্ঠানকে সহায়তা করে থাকে।
 
২০০৭ সালে প্রতিষ্ঠার পর থেকে কারি স্টোন ফাউন্ডেশন আশ্রয়ণ, স্বাস্থ্যসেবা, নির্মল বায়ু, পরিষ্কার পানি, নিরাপদ খাদ্য, শিক্ষা ও শান্তির লক্ষ্যে বিভিন্ন প্রকল্পে সহায়তা করে আসছে। কারি স্টোন ফাউন্ডেশন অটিস্টিক শিশুদের স্নায়বিক বৈকল্য নিরসন, শিক্ষার অগ্রগতি এবং আচরণগত উন্নয়নের জন্য ছিকুং স্নায়বিক প্রশিক্ষণ কেন্দ্রকে এবং পরমাকালচার ব্যবস্থায় মনোযোগী হওয়ার লক্ষ্যে কাজ করা ইএটি প্রকল্পে সহায়তা প্রদান করে।

এছাড়া প্রকৌশল ও স্থাপত্য নকশার মাধ্যমে উন্নত বিশ্ব নির্মাণে কাজ করা ব্যক্তি ও প্রতিষ্ঠানের সহায়তা ও স্বীকৃতি স্বরূপ কারি স্টোন নকশা পুরস্কার প্রদানের জন্য এই ফাউন্ডেশন পরিচিতি লাভ করে।

## তথ্যসূত্র

বিষয়শ্রেণী:২০০৭-এ প্রতিষ্ঠিত
বিষয়শ্রেণী:অরেগন
বিষয়শ্রেণী:মার্কিন যুক্তরাষ্ট্র
বিষয়শ্রেণী:অলাভজনক প্রতিষ্ঠান
বিষয়শ্রেণী:২০০৭-এ প্রতিষ্ঠিত সংগঠন
শাহলা আতা

থাম্ব|শাহলা আতা
**শাহলা আতা** একজন আফগান রাজনীতিবিদ ও কংগ্রেস উইমেন্স। ২০০৯ আফগানিস্তান রাষ্ট্রপতি নির্বাচনে যে দুইজন নারী প্রার্থী ছিল তার মধ্যে তিনি ছিলেন একজন। তিনি ডিমান্নোকে দেওয়া সাক্ষাৎকারে বলেছিলেন যে, তিনি এবং তার পরিবার যুক্তরাষ্ট্রে ১৮ বছর ধরে বসবাস করেছেন।

## কর্মজীবন
রাজনীতিবিদ আসার আগে আতা ছিলেন একজন নিবন্ধিত নার্স এবং প্রশিক্ষিত মনোবিজ্ঞানী।

২০০৫ সালে আফগান জাতীয় আইনসভার নিম্ন কক্ষ হাউস অব পিপলসের সদস্য নির্বাচিত হন, তিনি কাবুলের প্রতিনিধিত্ব করেন এবং জেরগা-এর মাদকদ্রব্যের জন্য মনিটরিং কমিশনের সদস্য ছিলেন।

২০০৯ সালের আফগানিস্তানের প্রেসিডেন্ট নির্বাচনে যে দুইজন নারী প্রার্থী ছিল শাহলা আতা হলেন তাদের একজন, অপর নারী প্রার্থী ছিলেন ফ্রোজান ফানা। তিনি বত্রিশ জন প্রার্থীর মধ্যে ১৪তম স্থান অর্জন করেন এবং ভোট পেয়েছিলেন ১১৪১২টি।

রাষ্ট্রপতি নির্বাচনের প্রচারাভিযানের সময় তিনি বলেন, যদি তিনি নির্বাচিত হন, তবে তিনি ১৯৭০-এর দশকের রাষ্ট্রপতি মোহাম্মদ দাউদ খানের নীতিগুলি বহন করবেন।

## মৃত্যু
২০১৫ সালের ১২ মার্চ আতার প্রাণহীন দেহটি তার বাড়িতে আবিষ্কার করা হয়েছিল এবং কাবুল পুলিশ বিভাগের ফৌজদারি শাখা তদন্ত শুরু করেছে।

## তথ্যসূত্র

বিষয়শ্রেণী:১৯৫৯-এ জন্ম
বিষয়শ্রেণী:২০১৫-এ মৃত্যু
বিষয়শ্রেণী:আফগান রাজনীতিবিদ
বিষয়শ্রেণী:পাকিস্তানে আফগান প্রবাসী
বিষয়শ্রেণী:পশতু নারী
বিষয়শ্রেণী:২১শ শতাব্দীর আফগান নারী রাজনীতিবিদ
বিষয়শ্রেণী:২১শ শতাব্দীর আফগান রাজনীতিবিদ
জেলাস গাই

**জেলাস গাই** ইংরেজ রক সঙ্গীতজ্ঞ জন লেননের ১৯৭১ সালের *[[Imagine (John Lennon album)|ইমেজিন]]* একক অ্যালবাম একটি গান। লেনন ১৯৬৮ সালে গানটি লিখতে শুরু করেছিলেন। যখন, এটি ছিল "চাইল্ডি অব নেচার" নামে স্ব-শিরোনামযুক্ত ডাবল অ্যালবাম (যা "হোয়াইট অ্যালবাম" নামেও পরিচিত) রেকর্ডের পূর্বে বিটল্‌সের পরিবেশিত অনেকগুলি গানের মধ্যে একটি। ভারতের ঋষিকেশে বিটলসের আধ্যাত্মিক পশ্চাদপসরণের সময়, ১৯৬৮ সালের গোড়ার দিকে মহর্ষি মহেশ যোগী প্রদত্ত একটি বক্তৃতা থেকে গানের কথাগুলি অনুপ্রাণিত হয়েছিল। পুনরচনায় গানটি একটি স্বীকারোক্তি হিসাবে কাজ করে যেকানে লেনন অপ্রাপ্তির অনুভূতিগুলিকে সম্বোধন করে যা একজন প্রেমিক এবং স্বামী হিসেবে তার ব্যর্থতার ফলস্বরূপ।

"জেলাস গাই" লেননের সর্বাধিক রেকর্ডকৃত গানগুলির একটি, যার কমপক্ষে ৯২টি কভার সংস্করণ রয়েছে। একক হিসাবে প্রকাশিত, রক্সি মিউজিকের সংস্করণটি ১৯৮০ সালের ডিসেম্বরে লেননের মৃত্যুর তিন মাস পরে বেশকয়েকটি দেশে এক নম্বরে পৌঁছেছিল।

## রেকর্ডিং
১৯৭১ সালের ২৪ মে, এস্কট সাউন্ড স্টুডিওসে লেনন *জেলাস গাই* গানটি রেকর্ড করেছিলেন, যেখানে তার কণ্ঠস্বর ২৯ মে ওভারডাব করা হয়েছিল। স্ট্রিং ওভারডাবগুলি ১৯৭১ সালের ৪ জুলাই নিউ ইয়র্ক শহরের রেকর্ড প্লান্টে গ্রহণ করা হয়েছিল। সঙ্গীতশিল্পীদের মধ্যে দ্য মুডি ব্লুজের মাইক পিন্ডার এবং ব্যাডফিঙ্গারের জোই মল্যান্ড এবং টম ইভান্স অন্তর্ভুক্ত ছিলেন।

## কর্মিবৃন্দ
নিম্নলিখিত সঙ্গীতশিল্পীরা *[[Imagine (John Lennon album)|ইমাজিন]]* গানের চূড়ান্ত ট্র্যাকে পরিবেশন করেছিলেন:

* জন লেনন – কন্ঠ, অ্যাকোস্টিক গিটার, শিস
* নিকি হপকিন্স – পিয়ানো
* জন বারহাম – হারমোনিয়াম
* অ্যালান হোয়াইট – বিভ্রাফোন
* ক্লাউস ভুরমান – বেস
* জিম কেল্টনার – ড্রাম
* মাইক পিন্ডার – খঞ্জনি
* জোয়ে মোল্যান্ড ও টম ইভান্স – অ্যাকোস্টিক গিটার
* দ্য ফ্লাক্স ফিডার্স – স্ট্রিং

##### বছর-সমাপ্তি চার্ট

##### মিউজিক ভিডিও
গানটির একটি মিউজিক ভিডিও ধারণ করা হয়েছিল, যা মূলত ছিল কোডার সময় সিক্যুয়েনাল সার্কিট প্রফেট-৫ সিনথেসাইজারে শিস বাজানোর পূর্বে ক্যামেরায় ব্রায়ান ফেরির গাওয়া। গিটারবাদক ফিল মানজানেরা এবং স্যাক্সোফোনবাদক অ্যান্ডি ম্যাকে তাদের নিজ নিজ অংশে ভিডিও চলাকালীন উপস্থিত হন।

### রবার্তো বেলারোসা সংস্করণ
২০১২ সালে, ইতালিয় বংশোদ্ভূত বেলজিয়ামের গায়ক রবার্তো বেলারোসা *[[The Voice Belgique|দ্য ভয়েস বেলজিকের]]* প্রথম মরসুমের সাফল্যের পরে গানটি রেকর্ড করেছিলেন। এটি তার *[[Ma voie|মা ভোই]]* আত্মপ্রকাশ অ্যালবামে ২০১২ সালের ৪ এপ্রিল মুক্তি পেয়েছিল। এককটি বেলজিয়ামে ৪ নম্বরে পৌঁছেছিল।

#### ট্র্যাক তালিকায়ন
; ডিজিটাল ডাউনলোড
# "জেলাস গাই" – ২:৫০

#### চার্ট কর্মক্ষমতা

#### মুক্তির ইতিহাস

## তথ্যসূত্র

### উৎস
* 
* 

## বহিঃসংযোগ
* 

বিষয়শ্রেণী:১৯৭১-এর গান
বিষয়শ্রেণী:রক গীতিকাব্য
বিষয়শ্রেণী:অস্ট্রেলিয়ার শীর্ষ একক
বিষয়শ্রেণী:ইউকে একক চার্টের শীর্ষ একক
জন আউগুস্তুস সেড

**জন আউগুস্তুস সেড** (১৮৫৯ – ১৯২৮) তিনি ছিলেন আমেরিকান লেখক এবং অধ্যাপক। ১৯২৮ সালে তিনি "সল্ট ফ্রম মাই  অ্যাটিক" লিখেছিলেন 

## উক্তি

* **আগুন দিয়ে যেমন লোহা চেনা যায় তেমনি মেধা দিয়ে মানুষ চেনা যায়। **
* **একটা জাহাজ ডকে থাকলে দারুণ লাগে দেখতে। নিশ্চিন্তও থাকা যায়। অন্তত ডুববে না। কিন্তু মাথায় রেখো, জাহাজটা সেইজন্য তৈরি হয়নি। **
*তুমি শার্টের প্রথম বোতামটি লাগাতে যদি ভুল কর তবে সঠিকভাবে বোতাম লাগানো আর সম্ভব হবে না । - জন এ শেড।
***He who thanks but with the lips, thanks but in part; the full, the true thanksgiving comes from the heart.**
** *Salt from My Attic* (1928), The Mosher Press, Portland, Maine; cited in *The Yale Book of Quotations* (2006) ed. Fred R. Shapiro, p. 705; there are numerous variants of this expression.

## বহিঃসংযোগ
আলাই

**আলাই** (; 'অর্থ' তরঙ্গ) হচ্ছে ২০০৩ সালে মুক্তিপ্রাপ্ত একটি তামিল চলচ্চিত্র। প্রণয়ধর্মী এই চলচ্চিত্রটির নায়ক-নায়িকা ছিলেন সিলামবারাসান এবং তৃষা কৃষ্ণন। বিক্রম কুমারের রচনা ও পরিচালনায় চলচ্চিত্রটি ব্যবসাসফল হয়নি এবং দর্শকরাও পছন্দ করেনি। সিলামবারাসান চলচ্চিত্রটিতে রজনীকান্তের অভিনয়ের অনুকরণ করার চেষ্টা করেছিলেন। যে বাজেটে নির্মাণ হয়েছিলো চলচ্চিত্রটি তার এক শতাংশও আয় করতে পারেনি চলচ্চিত্রটি। তৃষার সঙ্গে যদিও সিলামবারাসানের *[[ভিন্নাইতান্ডি ভারুভায়া]]* (২০১০) দর্শকরা অনেক পছন্দ করেছিলো।

## অভিনয়ে
* সিলামবারাসান - আদি
* তৃষা কৃষ্ণন - মীরা
* বিবেক - আদির বন্ধু
* রঘুবরণ - আদির বাবা
* সারাণ্য পোণভান্নান - নির্মলা (আদির মা)
* নছর
* কিম শর্মা - একটি গানে আবির্ভাব (সাময়িক সময়ের জন্য)
## প্রযোজনা
*[[কাদাল আড়িবাতিল্লাই]]* এবং *দম* চলচ্চিত্রের ব্যর্থতার পরে সিলামবারাসান একটি সফল চলচ্চিত্রে অভিনয় করতে চাচ্ছিলেন আর সেটার ফসল হয়ে দাঁড়ায় এই আলাই চলচ্চিত্রটি।
## মুক্তি
চলচ্চিত্রটি মুক্তি পায় ২০০৩ সালের ১২ই সেপ্টেম্বর তারিখে, দর্শকদের একটুও টানতে পারেনি চলচ্চিত্রটি। চলচ্চিত্রটিতে তৃষা এবং সিলামবারাসানের অভিনয় মানুষের কাছে খুবই আনাড়ি মনে হয়েছিলো। শুধু একটি গান দর্শকরা কিছুটা পছন্দ করেছিলো আর সেটা ছিলো "এন রাগাসিয়া কানাভুগাল"।

এই চলচ্চিত্রটির ব্যর্থতার পর তৃষা আর সিলামবারাসানকে নিয়ে *মালাই* নামের একটি চলচ্চিত্র বের হবে বলে খবর বের হয় যেটা পি এল দেনাপ্পান প্রযোজনা করবেন বলে শোনা যায়, তবে এই নামের কোনো চলচ্চিত্র সিলামবারাসান আর তৃষাকে নিয়ে বের হয়নি। আলাই চলচ্চিত্রটির পরিচালক বিক্রম কুমার ২০০৯ সালে মাধবনকে নিয়ে ইয়াভারুম নালাম চলচ্চিত্র তৈরি করেন এবং সেটি ব্যবসাসফল এবং দর্শকপ্রিয় হয়। তৃষা পরে গৌতম মেননের পরিচালনায় ২০১০ সালে মুক্তিপ্রাপ্ত চলচ্চিত্র *[[ভিন্নাইতান্ডি ভারুভায়া]]*তে সিলামবারাসানের সঙ্গে পুনরায় একসঙ্গে অভিনয় করে জনপ্রিয়তা পান, দর্শকপ্রিয়তা সহ চলচ্চিত্রটি তুমুল ব্যবসাসফলতা পায়।

এই চলচ্চিত্রে অভিনেতা সিলামবারাসানের চেহারা দর্শকরা পছন্দ করেনি, তাদের ভালো লাগেনি তৃষার পোশাকও, এরকম দ্য হিন্দু পত্রিকায় একটি সংবাদ বেরিয়েছিলো। সিলামবারাসান পরে *[[মানমাদান]]* (২০০৪) চলচ্চিত্রে অভিনয় করা শুরু করেন যেটাতে তিনি জ্যোতিকার সঙ্গে অভিনয় করেছিলেন।

## গানের তালিকা
চলচ্চিত্রটির সঙ্গীত পরিচালক ছিলেন বিদ্যাসাগর।

## তথ্যসূত্র

## বহিঃসংযোগ
* 

বিষয়শ্রেণী:তামিল ভাষার চলচ্চিত্র
বিষয়শ্রেণী:২০০৩-এর চলচ্চিত্র
বিষয়শ্রেণী:২০০০-এর দশকের তামিল ভাষার চলচ্চিত্র
বিষয়শ্রেণী:ভারতীয় প্রণয়ধর্মী হাস্যরসাত্মক চলচ্চিত্র
বিষয়শ্রেণী:আইটেম নাম্বার বিশিষ্ট চলচ্চিত্র
মন মোহন সিং রায়

**মন মোহন সিং রায়** ভারতীয় সেনাবাহিনীর একজন অবসরপ্রাপ্ত জেনারেল এবং সাবেক উপ সেনা প্রধান। তিনি জেনারেল ফিলিপ ক্যাম্পোজের জায়গায় উপ সেনা প্রধানের দায়িত্ব নিয়েছিলেন এবং মন মোহন ২০১৬ সালে অবসরে গেলে জেনারেল বিপিন রাওয়াত উপ সেনা প্রধান (পরে সেনাপ্রধান) হন।
## পূর্ব জীবন এবং শিক্ষা
পুনের জাতীয় প্রতিরক্ষা বিত্যায়তন থেকে মন মোহন মৌলিক সামরিক প্রশিক্ষণ নিয়েছিলেন এবং বোম্বে স্যাপার্স (ইঞ্জিনিয়ার্স কোর)-এ ১৯৭৬ সালে কমিশন লাভ করেছিলেন। স্টাফ কোর্স এবং এনডিসি কোর্স তিনি ভারতেই করেছিলেন।
## সামরিক জীবন
১৯৭৬ সালের ১৫ই ডিসেম্বর সেনা জীবন শুরু হয় মন মোহনের ২য় লেফটেন্যান্ট পদবীতে। সাঁজোয়া ইঞ্জিনিয়ার ব্যাটেলিয়নের অধিনায়কত্ব, মাউন্টেন ব্রিগেডের অধিনায়কত্ব, একটি কোরের অধিনায়কত্ব করা মন মোহন জীবনের অধিকাংশ সময়েই সেনা সদরে বিভিন্ন দায়িত্ব পেয়েছিলেন, তিনি কোনো ডিভিশনের নেতৃত্ব দেননি।
## তথ্যসূত্র

বিষয়শ্রেণী:ভারতীয় জেনারেল
বিষয়শ্রেণী:পরম বিশিষ্ট সেবা পদক প্রাপক
বিষয়শ্রেণী:জাতীয় প্রতিরক্ষা একাডেমি (ভারত) এর প্রাক্তন শিক্ষার্থী
বিষয়শ্রেণী:জীবিত ব্যক্তি
বিষয়শ্রেণী:ভারতীয় সেনা কর্মকর্তা
বিষয়শ্রেণী:অতি বিশিষ্ট সেবা পদক প্রাপক
মাদ্রাসা আরাবিয়া খাইরিয়া

**মাদ্রাসা আরাবিয়া খাইরিয়া** চট্টগ্রামের আনোয়ারা থানার অন্তর্গত পরুয়া-পাড়া গ্রামে অবস্থিত একটি কওমি মাদ্রাসা বা বেসরকারি ইসলামি বিদ্যাপিঠ। দারুল উলুম দেওবন্দের আদলে ১৯৯৩ সালে এটি প্রতিষ্ঠা করেন আল্লামা আবুল খাইর। এই মাদ্রাসায় কিতাব বিভাগে মিশকাত শ্রেণী পর্যন্ত এবং শর্টকোর্স বিভাগ ও হেফজ বিভাগ রয়েছে। 

## পরিচিতি
মাদ্রাসা আরাবিয়া খাইরিয়া আনোয়ারা থানার অন্তর্গত পরুয়া পাড়া গ্রামে অবস্থিত। এটি প্রতিষ্ঠা করে আল্লামা আবুল খাইর।
## বিভাগ
মাদ্রাসায় নিম্নলিখিত বিভাগসমূহ রয়েছে:
*নাজেরা বিভাগ
*হিফজুল কুরআন বিভাগ
*কিতাব বিভাগ (মিশকাত শ্রেণি পর্যন্ত)
*সর্টকোর্স বিভাগ (৫ম বর্ষ পর্যন্ত)
*বাংলা ও ইংরেজি সাহিত্য বিভাগ
*আইটি বিভাগ

## বর্ণনা
এ মাদরাসার অধীনে একটা লাইব্রেরি, একটি হাসপাতাল ও একটি মহিলা মাদরাসা রয়েছে।

## শিক্ষকবৃন্দ
এ প্রতিষ্ঠানে শিক্ষক-শিক্ষিকা প্রায় ২০ জন রয়েছে।

## শিক্ষার্থী
এ মাদরাসায় প্রায় ১০০০-এর মতো ছাত্র রয়েছে।

## তথ্যসূত্র

বিষয়শ্রেণী:চট্টগ্রাম জেলার কওমি মাদ্রাসা
বিষয়শ্রেণী:১৯৯৩-এ প্রতিষ্ঠিত শিক্ষাপ্রতিষ্ঠান
পুষ্প (দ্ব্যর্থতা নিরসন)

**পুষ্প** শব্দটি দ্বারা বোঝাতে পারে:

* ফুল - পুষ্প নামেও পরিচিত; উদ্ভিদের বিশেষ একটি মৌসুমী অঙ্গ।
* পুষ্প উপত্যকা জাতীয় উদ্যান - ভারতের একটি জাতীয় উদ্যান।
* পুষ্পদন্ত - নবম জৈন তীর্থঙ্কর।
* পুষ্পকমল দাহাল - নেপালের সাম্যবাদী রাজনীতিবিদ এবং নেপালের কমিউনিস্ট পার্টি (মাওবাদী-কেন্দ্র)র চেয়ারম্যান।
* পুষ্পক বিমান - হিন্দু মহাকাব্য রামায়ণে বর্ণিত একপ্রকার আকাশযান।

## আরও দেখুন
* পুষ্পা ভুঞা
* পুষ্পালতা দাস
* পুষ্পাভাল্লি
* পুষ্পিতা পপি
* পুষ্পেন্দ্র কুমার গর্গ

বিষয়শ্রেণী:প্রদত্ত নাম
বালখ ক্রিকেট স্টেডিয়াম

**বালখ ক্রিকেট স্টেডিয়াম** (; ) আফগানিস্তানের মাজার-ই-শরীফে অবস্থিত একটি ক্রিকেট স্টেডিয়াম। এটি বর্তমানে ইউএসএআইডি এবং ভারতের আর্থিক সহায়তায় নির্মাণাধীন রয়েছে।

আশা করা যায় যে স্টেডিয়ামটি আফগানিস্তানে খেলতে আন্তর্জাতিক দলগুলিকে আকৃষ্ট করতে সক্ষম হবে যা ২০১৭ সালে আইসিসির পূর্ণ সদস্য পদ লাভ করেছিল।

## তথ্যসূত্র

বিষয়শ্রেণী:আফগানিস্তানের ক্রিকেট মাঠ
বিষয়শ্রেণী:মাজার-ই-শরিফ
বিষয়শ্রেণী:আফগানিস্তানের ভবন ও স্থাপনা
খোস্ত ক্রিকেট স্টেডিয়াম

**খোস্ত ক্রিকেট স্টেডিয়াম** () বা  **লোয়া পাকতিয়া ক্রিকেট স্টেডিয়াম** () আফগানিস্তানের খোস্ত শহরে অবস্থিত একটি ক্রিকেট স্টেডিয়াম। ২০১৬ সালের ৩০ ডিসেম্বর ৫০,০০০ এরও বেশি দর্শকের উপস্থিতে স্টেডিয়ামটি উদ্বোধন করা হয়েছিল, যা দেশে যে কোনও খেলাধুলার জন্য রেকর্ড করা জনসমাবেশ। জার্মানির সহায়তায় এই স্টেডিয়ামটি তৈরি করা হয়েছিল।

খোস্ত ক্রিকেট স্টেডিয়াম আফগানিস্তানের চতুর্থ নেতৃস্থানীয় ক্রিকেট স্টেডিয়াম, কান্দাহার আন্তর্জাতিক ক্রিকেট স্টেডিয়াম, জালালাবাদের গাজী আমানউল্লাহ আন্তর্জাতিক ক্রিকেট স্টেডিয়াম, এবং কাবুলের আলোকোজাই কাবুল আন্তর্জাতিক ক্রিকেট গ্রাউন্ডের পরেই এর অবস্থান।

## আরো দেখুন

* খোস্ত সিটি গ্রাউন্ড, খোস্তের আরও একটি বহুমুখী স্টেডিয়াম, ফুটবল এবং অন্যান্য খেলার জন্য ব্যবহৃত হয় 
* লোয়া পাকতিয়া, খোস্তের আশেপাশের বৃহত্তর সাংস্কৃতিক অঞ্চল

## তথ্যসূত্র

## বহিঃসংযোগ
* cricinfo

বিষয়শ্রেণী:আফগানিস্তানের ক্রিকেট মাঠ
বিষয়শ্রেণী:আফগানিস্তানের ভবন ও স্থাপনা
গাজী আমানুল্লাহ আন্তর্জাতিক ক্রিকেট স্টেডিয়াম

**গাজী আমানুল্লাহ আন্তর্জাতিক ক্রিকেট স্টেডিয়াম** () আফগানিস্তানের একটি আন্তর্জাতিক মানের ক্রিকেট স্টেডিয়াম। এটি নানগারহার প্রদেশের জালালাবাদ নতুন শহরতলির গাজী আমানউল্লাহ উপশহরের কেন্দ্রে অবস্থিত।

২০১০ সালের মার্চ মাসে স্টেডিয়ামটির নির্মাণকাজ শুরু হয়, এর ভিত্তিপ্রস্তর স্থাপন করেছিলেন তৎকালিন অর্থমন্ত্রী এবং আফগানিস্তান ক্রিকেট বোর্ডের সভাপতি ওমর জাখিলওয়াল।  প্রকল্পটি গাজী আমানউল্লাহ টাউন নির্মাণকারী বিকাশকারীদের হতে প্রাপ্ত ৩০ একর জমিতে নির্মিত হয়েছে।  নির্মাণ ব্যয়ের প্রথম পর্ব, যা সম্পূর্ণ এক বছরে নিট খরচ ১ কোটি ৮০ লাখ মার্কিন ডলার (১.৮ মিলিয়ন), এবং এতে মূল স্টেডিয়াম সম্পন্ন অন্তর্ভুক্ত করা হয়েছে।  একটি প্যাভিলিয়ন, খেলোয়াড়দের জন্য থাকার ব্যবস্থা এবং প্রশাসনিক ভবনগুলি পরে নির্মিত হয়েছিল। এর দর্শক ধারণক্ষমতা ১৪,০০০ জন।

জাতীয় দল ও অনূর্ধ্ব -১৯ দল যথাক্রমে কানাডা এবং অণূর্ধ্ব-১৯ ক্রিকেট বিশ্বকাপ বাছাইপর্বে আয়ারল্যান্ডে যাওয়ার আগে এই স্টেডিয়ামটি সমাপ্ত হয়েছিল। টি-টোয়েন্টি ম্যাচের মাধ্যমে স্টেডিয়ামটির উদ্বোধন করেন দু'পক্ষ।

আশা করা যায় যে স্টেডিয়ামটি আফগানিস্তান খেলতে আন্তর্জাতিক দলগুলিকে আকর্ষণ করতে সক্ষম হবে, যা এখন আন্তর্জাতিক ক্রিকেট কাউন্সিলের একজন পূর্ণ সদস্য।

## তথ্যসূত্র

## বহিঃসংযোগ
* 
* 
* Ghazi Amanullah Khan International Cricket Stadium, Gazi Amanullah Khan Town at CricketArchive

বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:আফগানিস্তানের ক্রিকেট মাঠ
ফজলুর রহমান (কিশোরগঞ্জের রাজনীতিবিদ)

**ফজলুর রহমান** বাংলাদেশের একজন রাজনীতিবিদ, আইনজীবী ও কিশোরগঞ্জ-৪ আসনের সংসদ সদস্য। তিনি বিএনপির চেয়ারপারর্সন বেগম খালেদা জিয়ার সাবেক রাজনৈতিক উপদেষ্টা।

## প্রাথমিক জীবন
ফজলুর রহমান কিশোরগঞ্জ জেলার ইটনা থানার জয়সিদ্ধি ইউনিয়নের করণসি গ্রামে  জন্মগ্রহণ করেন।

## রাজনৈতিক জীবন
ফজলুর রহমান একজন আইনজীবী। তিনি বিএনপির চেয়ারপারর্সনের সাবেক রাজনৈতিক উপদেষ্টা। তবে তিনি এক সময়  বাংলাদেশ আওয়ামী লীগের কেন্দ্রীয় নেতা ছিলেন। তিনি মুক্তিযুদ্ধের সময় কিশোরগঞ্জ জেলার মুজিব বাহিনীর প্রধান ছিলেন। তিনি বাংলাদেশ ছাত্রলীগের সেক্রেটারি ও সভাপতির দায়িত্বে ছিলেন।

১৯৮৬ সালের তৃতীয় জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে সম্মিলিত বিরোধী দলের হয়ে তৎকালীন কিশোরগঞ্জ-৩ আসন থেকে সংসদ সদস্য নির্বাচিত হন।

১৯৯১ সালের পঞ্চম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে কিশোরগঞ্জ-৩ আসন থেকে, ১২ জুন ১৯৯৬ সালের সপ্তম জাতীয় সংসদ নির্বাচনে স্বতন্ত্র প্রার্থী হিসেবে কিশোরগঞ্জ-৫ আসন থেকে।

২০০১ সালের অষ্টম জাতীয় সংসদ নির্বাচনে বঙ্গবীর কাদের সিদ্দিকীর কৃষক শ্রমিক জনতা লীগের প্রার্থী হিসেবে কিশোরগঞ্জ-৫ আসন থেকে প্রার্থী হয়ে পরাজিত হন।

তিনি বঙ্গবীর কাদের সিদ্দিকীর কৃষক শ্রমিক জনতা লীগের সাধারণ সম্পাদক ছিলেন।

এর পর চারদলীয় জোট সরকারের শেষ দিকে বাংলাদেশ জাতীয়তাবাদী দলে যোগ দিয়ে কিশোরগঞ্জ জেলা বিএনপির সভাপতি ও বিএনপি চেয়ারপারসন খালেদা জিয়ার উপদেষ্টা হয়েছেন তিনি।

তিনি ২০০৮ সালের নবম ও ২০১৮ সালের একাদশ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে কিশোরগঞ্জ-৪ আসন থেকে পরাজিত হন।

২০২৬ সালের জাতীয় সংসদ নির্বাচনে কিশোরগঞ্জ-৪ (ইটনা-মিঠামইন-অষ্টগ্রাম) আসনে ফজলুর রহমান প্রায় ৭২ হাজার ভোটের ব্যবধানে জামায়াতের প্রার্থী রোকন রেজা শেখকে পরাজিত করে জয়ী হন। তিনি ধানের শীষ প্রতীকে ১ লাখ ২৯ হাজার ৯৫৪ ভোট পান।

## সমালোচনা
ফজলুর রহমান ২০২৫ সালের ২৩ আগস্ট একটি সাক্ষাৎকারে ৫ আগস্টের জন্য জামায়াতে ইসলামী ও ছাত্র শিবিরকে দায়ী করে তাদেরকে 'কালো শক্তি' বলে অভিহিত করেন। এই বক্তব্যের পর তাকে বিএনপি থেকে শোকজ করা হয়। পরে তার দলীয় প্রাথমিক সদস্য পদসহ সব পর্যায়ের পদ তিন মাসের জন্য স্থগিত করা হয়।

## নির্বাচনী ইতিহাস

## তথ্যসূত্র

## বহিঃসংযোগ
* 
* 

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:মুক্তিবাহিনীর কর্মকর্তা
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:কিশোরগঞ্জ জেলার রাজনীতিবিদ
বিষয়শ্রেণী:বাংলাদেশ আওয়ামী লীগের সাবেক রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:কৃষক শ্রমিক জনতা লীগের সাবেক রাজনীতিবিদ
বিষয়শ্রেণী:কিশোরগঞ্জ জেলার আইনজীবী
বিষয়শ্রেণী:বাংলাদেশের স্বতন্ত্র রাজনীতিবিদ
বিষয়শ্রেণী:ত্রয়োদশ জাতীয় সংসদ সদস্য
সাক্ষী প্রমাণ (চলচ্চিত্র)

***সাক্ষী প্রমাণ*** ১৯৮৯ সালে মুক্তিপ্রাপ্ত বাংলাদেশী নাট্য চলচ্চিত্র। চলচ্চিত্রটি পরিচালনা করেছেন বেলাল আহমেদ। শ্রেষ্ঠাংশে অভিনয় করেছেন মান্না, সাথী, অমিত হাসান, সাবরিনা,  রাজীব সহ আরও অনেকে। চলচ্চিত্রটি ১৯৮৯ সালে বাংলাদেশে মুক্তি পায়।

## কাহিনী সংক্ষেপ
একজন সৎ পুলিশ কর্মকর্তা ও এক আইনজীবী তাদের শুত্রুদের সহিংসতা মোকাবেলা করে একজন প্রত্যক্ষদর্শী সাক্ষীকে বাঁচাতে সংগ্রাম করে।

## অভিনয়শিল্পী
*মান্না
*সাথী
*অমিত হাসান
*সাবরিনা
*রাজীব
*মিজু আহমেদ
*নাসির খান
*সিরাজ হায়দার
*ড্যানিরাজ
*সৈয়দ আখতার আলী
*আমজাদ হোসেন
*মর্জিনা

## সঙ্গীত
*সাক্ষী প্রমাণ* চলচ্চিত্রের সুর ও সঙ্গীতায়োজন করেছেন আহমেদ ইমতিয়াজ বুলবুল এবং গানে কণ্ঠ দিয়েছেন রুনা লায়লা, ঝুমু খান, শাকিলা জাফর, বেবী নাজনীন, আগুন, সালমা জাহান ও খালিদ হাসান মিলু।

*"আমার হাতের চটপটি আর ফুচকা" - বেবী নাজনীন
* "তুমি আর আমি" - খালিদ হাসান মিলু, সালমা জাহান
* "চুড়ি বাজে জুনজুন" - আগুন, ঝুমু খান
* "তোমার অমর নাম" (সংস্করণ ১)- খালিদ হাসান মিলু, শাকিলা জাফর
* "তোমার অমর নাম" (সংস্করণ ২) - খালিদ হাসান মিলু, শাকিলা জাফর
* "কেউ কান্দে কেউ হাস" (সংস্করণ ১) - খালিদ হাসান মিলু, সালমা জাহান
* "কেউ কান্দে কেউ হাস" (সংস্করণ ২) - খালিদ হাসান মিলু, সামিনা চৌধুরী
* "আমাকে বুকে নিয়ে দেখো" - রুনা লায়লা
* "টার্গেট, তুমি যে টার্গেট" - রুনা লায়লা

## তথ্যসূত্র

বিষয়শ্রেণী:১৯৮৯-এর চলচ্চিত্র
বিষয়শ্রেণী:আহমেদ ইমতিয়াজ বুলবুল সুরারোপিত চলচ্চিত্র
বিষয়শ্রেণী:১৯৮০-এর দশকের বাংলা ভাষার চলচ্চিত্র
ব্রাহ্মণ (গরুর জাত)

**ব্রাহ্মণ** হল আমেরিকায় উদ্ভাবিত একটি গরুর জাত। এটি মূলত মাংস উৎপাদনের জন্য পরিচিত। ১৮৮৫ সালের দিকে মার্কিন যুক্তরাষ্ট্রে মূলত ভারতের বংশোদ্ভুত বিভিন্ন জাতের একাধিক গরু থেকে এই জাতের উন্নয়ন করা হয়। এই ভারতীয় গরুর জাত সমুহ বিভিন্ন সময়ে যুক্তরাজ্য, ভারত, ব্রাজিল হতে যুক্তরাষ্ট্রে আমদানি করা হয়েছিল; এর মধ্যে রয়েছে গির, গুয়েজেরা, ইন্দো-ব্রাজিল এবং ওঙ্গোল জাতের গরু। ব্রাহ্মণ জাতের গোরু তাপ, সূর্যের আলো এবং আর্দ্রতার প্রতি উচ্চ সহনশীল এবং পরজীবীদের প্রতিরোধ-ক্ষম। এটি অনেক দেশে রফতানি করা হয়েছে, বিশেষত গ্রীষ্মমণ্ডলীয় অঞ্চলে; অস্ট্রেলিয়ায় এটিই গরুর সবচেয়ে প্রচলিত জাত। এই জাতের গোরু আরও উন্নত গোরুর জাত উন্নয়নে ব্যবহৃত হয়েছে, যেমন ব্রহ্মসেন যা ইতোঃমধ্যে আলাদা জাত হিসাবে স্বীকৃতি পেয়েছে।

## নামের ব্যুৎপত্তি

ভারতীয় বংশোদ্ভূত ব্রাহ্মণ গবাদির জাতের নাম ব্রাহ্মণদের (হিন্দু পুরোহিতদের) নামে রাখা হয়েছিল, যারা নিজেরাই হিন্দু দেবতা ব্রহ্মার নামে নামকরণ করেছিলেন। অনেক হিন্দু ব্রাহ্মণ নিরামিষাশী এবং গরু ও ষাঁড়কে পবিত্র বলে বিবেচনা করে, এবং গোমাংস ভক্ষণও করে না। বাংলাদেশের 'কৃষি দিবানিশি' নামক অনুষ্ঠানে এই জাতের গরুকে 'ব্রাহমা' নামে পরিচয় করিয়ে দেয়া হয়।

### প্রজনন এবং ব্যবহার
আমেরিকান ব্রাহ্মণকে ১৯০০ এর দশকের গোড়ার দিকে প্রথম চারটি ভারতীয় গরু প্রজাতির ক্রস হিসাবে জন্ম দেওয়া হয়েছিল: গুজরাত, ওঙ্গোল, গির এবং কৃষ্ণ উপত্যকা।  আসল আমেরিকান ব্রাহ্মণ জাতের গরু ১৮৫৪ থেকে ১৯২৬ সালের মধ্যে মার্কিন যুক্তরাষ্ট্রে আমদানি করা Bos indicus প্রজাতির (অর্থাৎ ভারতের গরু) প্রায় ২৬৬ টি ষাঁড় এবং ২২ টি স্ত্রী গাভীর নিউক্লিয়াস থেকে উদ্ভূত হয়েছিল।

ব্রাহ্মণ মাংস উৎপাদনের জন্যই মূলত ব্যবহৃত হয়। এটি মাংস উৎপাদনকারী জাত Bos taurus taurus (ইউরোপীয়) জাতের সাথে ব্যাপকভাবে ক্রস করানো হয়। এটি ব্রাঙ্গাস, বিফমাস্টার, সিমব্রাহ এবং সান্তা জের্‌ত্রুডিস সহ আরও অনেক মার্কিন যুক্তরাষ্ট্রের মাংস উৎপাদনকারী জাতের বিকাশে ব্যবহৃত হয়েছে।

ব্রাহ্মণ জাতের গরুর উত্তাপের প্রতি চরম সহনশীল এবং এজন্য গ্রীষ্মমণ্ডলীয় অঞ্চলে ব্যাপকভাবে প্রসারিত। পুরু ত্বকের কারণে এগুলি পোকামাকড়ের বিরুদ্ধে প্রতিরোধী। ব্রাহ্মণ জাত অন্যান্য জাতের তুলনায় দীর্ঘকাল বেঁচে থাকে।

## ছবিমালা

File:Redbrahmancow.JPG|লাল রঙের ব্রাহ্মণ গরু
File:Brahman bulls.jpg|অস্ট্রেলিয়ার চারণভূমিতে ব্রাহ্মণ গরু
File:GTM Brahmans cow and calf.jpg|ব্রাহ্মণ জাতের গাভী ও বাছুর


## তথ্যসূত্র

## বহিঃসংযোগ

*American Brahman Breeders Association
*Australian Brahman Breeders Association
*Brahman Cattle - Cattle.com
*Brahman Cattle Video - A Video on the American Brahman
*
মেরিনা মোহনন

**মেরিনা মোহনন** (; জন্ম: ৩১ অক্টোবর ১৯৭৮) একজন জার্মান হুইলচেয়ার বাস্কেটবল খেলোয়াড়।

## খেলোয়াড় জীবন
মেরিনা ২০১০ হুইলচেয়ার বাস্কেটবল বিশ্ব চ্যাম্পিয়নশিপে, ২০১৪ হুইলচেয়ার বাস্কেটবল বিশ্ব চ্যাম্পিয়নশিপে এবং ২০১৮ হুইলচেয়ার বাস্কেটবল বিশ্ব চ্যাম্পিয়নশিপে জার্মানিকে হুইলচেয়ার বাস্কেটবল দলের প্রতিনিধিত্ব করেছিলেন। তিনি ২০০৮ গ্রীষ্মের প্যারালিম্পিকে তিনি জার্মানিকে হুইলচেয়ার বাস্কেটবল দলের প্রতিনিধিত্ব করে রৌপ্য পদক, ২০১২ গ্রীষ্মের প্যারালিম্পিকে স্বর্ণপদক  এবং ২০১৬ সালের গ্রীষ্মের প্যারালিম্পিকে রৌপ্য পদক লাভ করেছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৭৮-এ জন্ম
বিষয়শ্রেণী:২০১২ গ্রীষ্মকালীন প্যারালিম্পিকে হুইলচেয়ার বাস্কেটবল খেলোয়াড়
বিষয়শ্রেণী:২০১৬ গ্রীষ্মকালীন প্যারালিম্পিকে হুইলচেয়ার বাস্কেটবল খেলোয়াড়
বিষয়শ্রেণী:২০১২ গ্রীষ্মকালীন প্যারালিম্পিকে পদক বিজয়ী
বিষয়শ্রেণী:২০১৬ গ্রীষ্মকালীন প্যারালিম্পিকে পদক বিজয়ী
বিষয়শ্রেণী:২১শ শতাব্দীর জার্মান নারী ক্রীড়াবিদ
ব্রিট ডিলম্যান

**ব্রিট ডিলম্যান** (; জন্ম:এপ্রিল ১৯৬৩) একজন ১.০ পয়েন্ট জার্মান হুইলচেয়ার বাস্কেটবল খেলোয়াড়।

তিনি জার্মান হুইলচেয়ার বাস্কেটবল লীগে আরএসভি লাহন-ডিলের হয়ে খেলতেন এবং বহুবার তাঁর দেশের হয়ে হুইলচেয়ার বাস্কেটবল দলের প্রতিনিধিত্বব করেছেন, ১৯৮৮ সালে, সিওলে গ্রীষ্মকালীন প্যারালিম্পিকে রৌপ্যপদক জিতেছিলেন  এবং লন্ডনে ২০১২ গ্রীষ্মের প্যারালিম্পিকে স্বর্ণপদক জয়। এই উল্লেখ সফলতার জন্য জার্মানির রাষ্ট্রপতি জোয়াচিম গৌক জার্মানি দলকে জার্মানের সর্বোচ্চ ক্রীড়া সম্মান, সিলবারনেস লরবার্ব্লাট (সিলভার লরেল লিফ) দিয়ে ভূষিত করেছিলেন।

## আরও পড়ুন

## বহিঃসংযোগ

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৬৩-এ জন্ম
বিষয়শ্রেণী:২০১২ গ্রীষ্মকালীন প্যারালিম্পিকে হুইলচেয়ার বাস্কেটবল খেলোয়াড়
বিষয়শ্রেণী:২০১২ গ্রীষ্মকালীন প্যারালিম্পিকে পদক বিজয়ী
বিষয়শ্রেণী:২০শ শতাব্দীর জার্মান নারী ক্রীড়াবিদ
বিষয়শ্রেণী:২১শ শতাব্দীর জার্মান নারী ক্রীড়াবিদ
বার্তোলোমিউ ডিয়াস

**বার্তোলোমিউ দিয়াহ** ( ; ;  ১৪৫০&nbsp;– ২৯ মে ১৫০০) ছিলেন একজন রোমান ক্যাথলিক পর্তুগীজ নৌ-অভিযাত্রী। তার জন্ম ১৪৫০ খ্রিস্টাব্দে। এঁকে ভারতে যাওয়ার বিকল্প পথ বের করার দায়িত্ব দেওয়া হয়েছিল। কারণ পনেরো শতকের শেষ দিক থেকে এশিয়া থেকে মসলা সংগ্রহের উদ্দেশ্যে ভেনিস ও আরব বণিকদের এড়িয়ে বিকল্প পথ অনুসরণ করে ভারতে তথা বাংলায় অনুপ্রবেশ করা পর্তুগিজদের জন্য অনিবার্য হয়ে উঠেছিল।

বার্থোলোমিউ দিয়াজ় কালিকূট বন্দরে অবতরণ করেন। অবশ্য ইউরোপ থেকে ভারতে আসার জলপথ আবিষ্কার করেন ভ়াস্কো দা গামা। এই পর্তুগীজ নৌ কমান্ডার ১৫২৪ সালে সালে স্বল্প সময়ের জন্য পর্তুগীজ  ভারতের গভর্নর ও ছিলেন। ১৪৯৮ সালে ভাস্কো দা গামার নেতৃত্বে ইউরোপীয়রা জলপথে ভারতে প্রবেশ করেছিল। সেটা কালিকূটেই ছিল।

পঞ্চদশ শতকের হালকা ও দ্রুতগামী পর্তুগীজ জাহাজ। উপযুক্ত জাহাজ নির্মাণ ছাড়াও অক্ষাংশ নির্ণয়ে কৌণিক উচ্চতা পরিমাপক যন্ত্র ব্যবহারও সমুদ্রযাত্রায় পর্তুগিজদের প্রাধান্য দিয়েছিল।

পর্তুগিজদের বাংলায় আসার আগেই ইউরোপ অবধি বাংলার ধনসম্পদের সুখ্যাতি ছড়িয়ে পড়েছিল। বাংলার উর্বরা মাটিই বাংলার কৃষিপণ্যকে একটি উন্নত স্তরে পৌঁছে দিয়েছিল। বিশেষ করে চাল এবং তুলা। এছাড়া মসলা ও বস্ত্রশিল্পেও বাংলার প্রশংসনীয় অগ্রগতি হয়েছিল সেকালে। রোমান মেয়েরা নাকি ঢাকাই মসলিন কাপড়ের জন্য উদগ্রীব হয়ে থাকত। এসব কারণেই পর্তুগিজ বণিকের লোভাতুর দৃষ্টি পড়েছিল সুজলাসুফলাশষ্যশ্যামলা বাংলার ওপর। এই ধন সম্পদই বাংলার মানুষের জন্য অশেষ দুঃখের কারণ হয়েছিল। চর্যাপদের কবিরা যার ভবিষ্যদ্বাণী করেছিলেন বহু বছর আগেই:আপনা মাংসে হরিণা বৈরী

এই পদ রচনা করে। বাংলায় উৎপন্ন পণ্যের বিপননের জন্য ষোড়শ শতাব্দীর বাংলায় দুটো সমৃদ্ধশালী বাণিজ্য-কেন্দ্র গড়ে উঠেছিল।বাংলার পুবের চট্টগ্রাম আর পশ্চিমের সপ্তগ্রাম। সরস্বতী নদীর পাশে ছিল সপ্তগ্রাম ছিল একটি সরগরম গঞ্জ। রেশম, কার্পাস, গালা, চিনি, সুতার কাপড় আর চালের আড়ত-কি নেই সেখানে। চট্টগ্রামও অনুরূপ পণ্যে সমৃদ্ধশালী ছিল। পণ্যলোভী পর্তুগীজরা প্রথমে ঘাঁটি গেড়েছিল চট্টগ্রামে। তারপর সপ্তগ্রামে। চট্টগ্রাম হচ্ছে তাদের কাছে ‘পোর্ট-গ্রান্ডী’ অর্থাৎ বড় স্বর্গ। আর সপ্তগ্রাম হচ্ছে ‘পোর্ট পিকানো’; অর্থাৎ ছোট স্বর্গ’। বাংলার রাজধানী ছিল গৌড়। যে গৌড় অচিরেই অধিকার করে নেবে মুগলরা।

## তথ্যসূত্র

## বহিঃসংযোগ

বিষয়শ্রেণী:পর্তুগিজ রোমান ক্যাথলিক
বিষয়শ্রেণী:১৪৫০-এর দশকে জন্ম
বিষয়শ্রেণী:১৫০০-এ মৃত্যু
বিষয়শ্রেণী:১৫শ শতাব্দীর আফ্রিকার অভিযাত্রী
বিষয়শ্রেণী:দক্ষিণ আফ্রিকান অভিযাত্রী
বিষয়শ্রেণী:১৫শ শতাব্দীর পর্তুগিজ অভিযাত্রী
বাবার আদেশ (১৯৯৫-এর চলচ্চিত্র)

***বাবার আদেশ*** ১৯৯৫ সালে মুক্তিপ্রাপ্ত বাংলাদেশী নাট্ট্য চলচ্চিত্র। চলচ্চিত্রটি পরিচালনা করেছেন মনতাজুর রহমান আকবর। শ্রেষ্ঠাংশে অভিনয় করেছেন মান্না, চম্পা, রানী, রাজীব সহ আরও অনেকে।

চলচ্চিত্রটি ১৯৯৫ সালে বাংলাদেশে মুক্তি পায়। মুক্তির পর ছবিটি ব্যবসাসফল হয়। এটি ১৯৯৩ সালে মুক্তিপ্রাপ্ত ভারতীয় হিন্দি চলচ্চিত্র গার্ডিস Gardish*-*এর পুনঃনির্মাণ, যা ১৯৮৯ সালের মালয়ালম ভাষার চলচ্চিত্র কিরেদামের Kireedam পুনঃনির্মাণ।

## অভিনয়ে
*মান্না
*চম্পা
*রানী
*রাজীব
*ফকিরা
*কাবিলা
*ব্ল্যাক আনোয়ার
*সাদেক সিদ্দীকী
*রমিজ উদ্দিন
*ভুট্ট
*মিঠু
*খালেদা আক্তার কল্পনা
*তিথী
*সুরাজ বাঙ্গালী
*জ্যাকি আলমগীর
*তুষার
*মিঠুন (অতিথি)

## সঙ্গীত
*বাবার আদেশ* চলচ্চিত্রের গান রচনা করেছেন গাজী মাজহারুল আনোয়ার, আহমেদ জামান চৌধুরী ও মুন্সি ওয়াদুদ। সুর ও সঙ্গীতায়োজন করেছেন শেখ সাদী খান এবং গানে কণ্ঠ দিয়েছেন এন্ড্রু কিশোর, ঝোনাক খান, ঝুমু খান।
*"বুকের ভেতর আছে মন" - জোনাক খান, ঝুমু খান
*"আমি তোমার প্রেমের দিওয়ানা" - এন্ড্রু কিশোর, ঝুমু খান
*"তোমার জন্য আমার জন্ম" - এন্ড্রু কিশোর, ঝুমু খান
*"রসে রসে তশতশ আমার জ্ঞানদারী" - রুনা লায়লা
*"স্বপ্নের ঘোড়াতে" - ঝুমু খান

## তথ্যসূত্র

## বহিঃসংযোগ

* 
* 

বিষয়শ্রেণী:১৯৯৫-এর চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:১৯৯০-এর দশকের বাংলা ভাষার চলচ্চিত্র
আয়াতুল্লাহ দুরানী

**আয়াতুল্লাহ দুরানী** (১ জানুয়ারি ১৯৫৬)  - ৫ জুলাই ২০২০) একজন পাকিস্তানি রাজনীতিবিদ যিনি পাকিস্তানের জাতীয় পরিষদের সদস্য এবং শিল্প ও উৎপাদন প্রতিমন্ত্রী হিসাবে দায়িত্ব পালন করেছিলেন।

## প্রাথমিক ও শিক্ষা জীবন
দুরানী বেলুচিস্তানের মস্তুং জেলা প্রিং আবাদে জন্মগ্রহণ করেন এবং তিনি দুরানী উপজাতির পোপালজাই পশতুন উপ-কাস্টের অন্তর্ভুক্ত ছিলেন। তাঁর মাতৃভাষা ছিল দেহওয়ারী (দারি)। তিনি পদার্থবিদ্যায় পিএইচডি ডিগ্রি অর্জন করেছেন এবং তিনি পিপলস স্টুডেন্টস ফেডারেশন, কলাত বিভাগ (১৯৭৪-১৯৭৬) ও পিপলস স্টুডেন্টস ফেডারেশন বালুচিস্তান (১৯৭৭–-১৯৮৪) এর প্রেসিডেন্ট হিসাবে বিভিন্ন পদে দায়িত্ব পালন করেছেন। (পদার্থবিজ্ঞান বিভাগ) বেলুচিস্তান বিশ্ববিদ্যালয় (১৯৮১–১৯৮৮), প্রভাষক ছিলেন। বেলুচিস্তানের প্রিন্সিপাল সায়েন্টিফিক অ্যাডভাইজার বিশ্ববিদ্যালয় (১৯৮১-১৯৮৮), অফিসার ইনচার্জ, পাকিস্তান বৈজ্ঞানিক ও প্রযুক্তি তথ্য কেন্দ্র (পাস্তিক), রাষ্ট্রপতি পিপলস ইয়ুথ অর্গানাইজেশন বালুচিস্তান (১৯৮৫-১৯৯৯), প্রধানমন্ত্রীর উপদেষ্টা বেনজির ভুট্টো (বালুচিস্তান বিষয়ক) (১৯৮৯-১৯৯৯), সাধারণ সম্পাদক, পিপলস ডেমোক্রেটিক অ্যালায়েন্স, বেলুচিস্তান (১৯৯–-১৯৯৩), সদস্য ইসলামিক আইডোলজি কাউন্সিল, ইসলামাবাদ (১৯৯৩-১৯৯৬), চেয়ারম্যান বায়তুল মাল বালুচিস্তান (১৯৯৩-১৯৯৬), যুগ্ম সম্পাদক পাকিস্তান হকি ফেডারেশন (১৯৯৩–১৯৯৬), প্রেসিডেন্ট বেসবল অ্যাসোসিয়েশন, বেলুচিস্তান (১৯৯৯-২০০২)।

## পেশা
তিনি ২০০৮ সালের সাধারণ নির্বাচনে পাকিস্তান পার্লামেন্টের হয়ে (এনএ -২৬৮) পাকিস্তান পিপলস পার্টির টিকিটে কালাত-কাম-মস্তং থেকে দৌড়েছিলেন। তিনি নির্বাচনে জয়ী হয়ে শিল্প ও উৎপাদন প্রতিমন্ত্রী হিসাবে শপথ গ্রহণ করেছিলেন। ২০১৩ সালের সাধারণ নির্বাচনে তিনি তার আসনটি হারিয়েছিলেন।

২০১০ সালের সেপ্টেম্বরে, তিনি রাষ্ট্রপতি বারাক ওবামাকে গ্রাউন্ড জিরো মসজিদে মুসলিম উম্মাহর আমির-উল-মোমেনীন হওয়ার জন্য ঈদের নামাজ পড়তে বলেছেন।

## মৃত্যু
কোয়েটারের ফাতেমা জিন্নাহ জেনারেল এবং বুক হাসপাতালে কোভিড -১৯-এর কারণে ২০২০সালের ৫ জুলাই আয়াতুল্লাহ দুরানী মারা যান। মৃত্যুর পাঁচ দিন আগে, তিনি করোনাভাইরাসের পরীক্ষা করেছিলেন এবং তার মৃত্যুর আগ পর্যন্ত ভেন্টিলেটারে ছিলেন।

## আরো দেখুন

* আব্বাস খান আফ্রিদি

## তথ্যসূত্র

## বহিঃসংযোগ

* শিল্প ও উৎপাদন মন্ত্রক

বিষয়শ্রেণী:২০২০-এ মৃত্যু
বিষয়শ্রেণী:পাকিস্তান পিপলস পার্টির রাজনীতিবিদ
বিষয়শ্রেণী:১৯৫৬-এ জন্ম
বিষয়শ্রেণী:ইউসুফ রাজা গিলানির সরকার
হাজী গোলাম আলী

**হাজী গোলাম আলী** ( উর্দু : حاجی غلام علی) একজন পাকিস্তানি রাজনীতিবিদ এবং পাকিস্তানের সিনেট সদস্য। 

## রাজনৈতিক জীবন
২০০৯ সালের মার্চ মাসে তিনি জমিতে ওলামা ইসলাম (এফ) প্রার্থী হিসাবে সাধারণ আসনে পাকিস্তানের সিনেটে নির্বাচিত হয়েছিলেন।  তিনি বাণিজ্য ও টেক্সটাইল শিল্প সম্পর্কিত সিনেট কমিটির সভাপতি, এবং সদস্য: রাজ্য ও সীমান্ত অঞ্চলসমূহের কমিটি, আন্তঃ-প্রাদেশিক সমন্বয় ও সংসদীয় বিষয়সমূহ। 

## আরো দেখুন

* আয়াতুল্লাহ দুরানী
* হাফিজ হামদুল্লাহ

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জমিয়ত উলামায়ে ইসলাম (ফজল) এর রাজনীতিবিদ
বিষয়শ্রেণী:পশতু ব্যক্তি
বিষয়শ্রেণী:জীবিত ব্যক্তি
বিষয়শ্রেণী:পাকিস্তানের সিনেট সদস্য
বিষয়শ্রেণী:পশতুন রাজনীতিবিদ
আবদুর রহমান ইবনে ইউসুফ ম্যাঙ্গেরা

**ড. আবদুর রহমান ইবনে ইউসুফ ম্যাঙ্গেরা** (জন্ম: ১৯৭৪) একজন সুন্নি ইসলামি পণ্ডিত, দেওবন্দি আলেম, লেখক। তিনি *হোয়াইটথ্রেড ইনস্টিটিউট* এবং *জমজম একাডেমির* প্রতিষ্ঠাতা। তিনি “*ফিকহুল ইমাম* ” ও “*স্বাস্থ্যকর মুসলিম বিবাহ”* রচনা করেছেন। তিনি ২০২০ সালে প্রকাশিত বিশ্বের সবচেয়ে প্রভাবশালী ৫০০ জন মুসলিমের তালিকায় স্থান পেয়েছেন।

## জীবনী
ম্যাঙ্গেরা দারুল উলুম ব্যুরি থেকে স্নাতক করে দক্ষিণ আফ্রিকার দারুল উলুম জাকারিয়ায় এবং পরে ভারতের মাজাহির উলুম, সাহারানপুরে ইফতা নিয়ে পড়াশোনা করেন। তিনি জোহানেসবার্গের রেন্ড আফ্রিকানস বিশ্ববিদ্যালয় থেকে বি.এ ডিগ্রি অর্জন করেন এবং এসওএএস লন্ডন বিশ্ববিদ্যালয় থেকে ইসলাম শিক্ষায় এমএ এবং পিএইচডি ডিগ্রি অর্জন করেন। ম্যাঙ্গেরা হাবিবুর রহমান আজমি (তাঁর ছাত্র জয়নুল আবেদিনের মাধ্যমে), আবুল হাসান আলী নদভী, মুহাম্মদ আল আওয়ামা এবং মুহাম্মদ ইউনুস জৌনপুরীর কাছ থেকে হাদীসের সনদ পেয়েছেন।

ম্যাঙ্গেরা *হুইটথ্রিড ইনস্টিটিউট* এবং *জমজম একাডেমির* প্রতিষ্ঠাতা।

তিনি বিশ্বের সবচেয়ে প্রভাবশালী ৫০০ জন মুসলিমের ২০২০ সংস্করণে স্থান পান। ২০১৩ সালে *কেমব্রিজ মুসলিম কলেজ* এবং ২০১৬ সালে *রয়েল আলে আল-বাইত ইনস্টিটিউট ফর ইসলামিক থট* এর সম্মানিত ফেলোশিপ পেয়েছিলেন।

২০১৬ সালে, মঙ্গেরা কাশ্মীর বিশ্ববিদ্যালয়ের সমাবর্তন কমপ্লেক্সে দারুল উলুম রহিমিয়া দ্বারা আয়োজিত *[[আবু হানিফা|ইমাম আবু হানিফা]] সম্মেলনে* বক্তৃতা করতে কাশ্মীরে ভ্রমণ করেছিলেন।

## সাহিত্যিক কাজ
ম্যাঙ্গেরার বইগুলির মধ্যে রয়েছে:

* *ফিকহুল ইমাম: হানাফি ফিকহের মূল প্রমাণ* (১৯৯৬)
* *ক্ষমা প্রার্থনা: আন্তরিক প্রার্থনার মাধ্যমে আধ্যাত্মিক জ্ঞানের সন্ধান* (২০০৪)
* *সন্ধানীদের জন্য বিধান* (২০০৫), (মাওলানা আশিক ইলাহী বুলন্দশহরীর সংকলিত জাদুদ তালিবিন আরবি রচনার অনুবাদ ও ভাষ্য )
* সহ-লেখ্য *মুক্তার প্রতিচ্ছবি* (২০০৫)
* *[[আবু হানিফা|ইমাম আবু হানিফার]] আল-ফিকহুল আকবর বর্ণনা* (২০০৭)
* *নামাজ ও সালাম: মহান আল্লাহর প্রিয় বন্ধুর প্রশংসা* (২০০৭),* *মহানবী মুহাম্মাদ সাল্লাল্লাহু আলাইহি ওয়াসাল্লাম এর নিকট দোয়া ও শান্তির একটি ম্যানুয়াল*
* *ইমাম গাজালীর পথপ্রদর্শনের সূচনা* (বিদায়াহ আল-হিদায়া) (২০১০)
* *আবু লাইছ সমরকান্দির নওয়াজিলের একটি সমালোচনামূলক সংস্করণ (পিএইচডি থিসিস, ২০১৩)*
* *স্বাস্থ্যকর মুসলিম বিবাহ: চূড়ান্ত সুখের গোপন বিষয়গুলি উন্মুক্তকরণ''

## তথ্যসূত্র

বিষয়শ্রেণী:১৯৭৪-এ জন্ম
বিষয়শ্রেণী:মুসলিম পণ্ডিত
বিষয়শ্রেণী:ইসলাম শিক্ষার পণ্ডিত
বিষয়শ্রেণী:জীবিত ব্যক্তি
বিষয়শ্রেণী:দেওবন্দি ব্যক্তি
বিষয়শ্রেণী:যুক্তরাজ্যের ইসলামী চিন্তাবিদ
বিষয়শ্রেণী:মুফতি
বিষয়শ্রেণী:মাজাহির উলুম, সাহারানপুরের প্রাক্তন শিক্ষার্থী
বিষয়শ্রেণী:দারুল উলুম জাকারিয়ার প্রাক্তন শিক্ষার্থী
বিষয়শ্রেণী:সুন্নি ইসলামের পণ্ডিত
বিষয়শ্রেণী:হানাফি ফিকহ পণ্ডিত
বিষয়শ্রেণী:২০শ শতাব্দীর ইসলামের মুসলিম পণ্ডিত
বিষয়শ্রেণী:মাতুরিদি ব্যক্তি
বিষয়শ্রেণী:দারুল উলুম বুরির শিক্ষার্থী
বিষয়শ্রেণী:হানাফী ব্যক্তি
বিষয়শ্রেণী:লন্ডনের এসওএএস বিশ্ববিদ্যালয়ের প্রাক্তন শিক্ষার্থী
শাসনতন্ত্র

থাম্ব|পৃথিবীর বিভিন্ন দেশে শাসনন্তন্ত্র ব্যবস্থা
**শাসনতন্ত্র** বা প্রাচীন **রাজ্যতন্ত্র** বা আধুনিক **রাষ্ট্রতন্ত্র** বা **শাসন কর্তৃপক্ষ** হল একটি শনাক্তযোগ্য রাজনৈতিক সত্ত্বাগত কোন একদল লোক যাদের একটি সামষ্টিক পরিচয় আছে, যারা স্বপ্রতিফলিত কিছু সংযোজক শক্তি ও প্রাতিষ্ঠানিক সামাজিক সম্পর্কের মাধ্যমে সংগঠিত থাকে, এবং যাদের মধ্যে সম্পদকে কাজে লাগানোর সক্ষমতা আছে।  শাসনতন্ত্র বলতে শাসন বা পরিচালনার জন্য অন্য যে কোন একদল লোক (যেমন কোন সমবায় সমিতি), কোন দেশের সরকার, সরকারি উপবিভাগ বা কোন সার্বভৌম রাষ্ট্রকেও বোঝানো যেতে পারে।
## তথ্যসূত্র

বিষয়শ্রেণী:রাজনীতি
বিষয়শ্রেণী:রাষ্ট্রবিজ্ঞান
বিষয়শ্রেণী:সরকার
সুরু নায়ক

**সুরেন্দ্র বিথল নায়ক** (; ; জন্ম: ২০ অক্টোবর, ১৯৫৪) বোম্বে এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ১৯৮০-এর দশকের সূচনালগ্নে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ভারতীয় ক্রিকেটে বোম্বে দলের প্রতিনিধিত্ব করেন। দলে তিনি মূলতঃ ডানহাতি মিডিয়াম কিংবা লেগ ব্রেক বোলিং করতেন। এছাড়াও, ডানহাতে নিচেরসারিতে বামহাতে ব্যাটিং করতেন **সুরু নায়ক**।

## খেলোয়াড়ী জীবন
১৯৭৬-৭৭ মৌসুম থেকে ১৯৮৮-৮৯ মৌসুম পর্যন্ত সুরু নায়কের প্রথম-শ্রেণীর খেলোয়াড়ী জীবন চলমান ছিল।

সমগ্র খেলোয়াড়ী জীবনে দুইটিমাত্র টেস্ট ও চারটিমাত্র একদিনের আন্তর্জাতিকে অংশগ্রহণ করেছেন সুরু নায়ক। সবগুলো টেস্টই ইংল্যান্ডের বিপক্ষে খেলেছিলেন তিনি। ২৪ জানুয়ারি, ১৯৮২ তারিখে ম্যানচেস্টারে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ৮ জুলাই, ১৯৮২ তারিখে ওভালে একই দলের বিপক্ষে সর্বশেষ টেস্টে অংশ নেন তিনি।

১৯৮২ সালে ইংল্যান্ড গমনার্থে তাকে বিস্ময়করভাবে ভারতীয় দলে অন্তর্ভুক্ত করা হয়েছিল। এ সফরে গড়পড়তা ভূমিকা রাখেন তিনি। তন্মধ্যে, ফিল্ডিংয়ে বেশ দক্ষতার স্বাক্ষর রাখেন। দুই টেস্টে অংশ নিলেও তেমন সফলতা পাননি। ওভাল টেস্টের দ্বিতীয় ইনিংসে ডেভিড গাওয়ারের উইকেট লাভ করেছিলেন তিনি।

## তথ্যসূত্র

## আরও দেখুন
* প্রণব রায়
* কুমার ইন্দ্রজিৎসিংজী
* ভারতীয় টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* ভারতীয় একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৫৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পশ্চিম অঞ্চলের ক্রিকেটার
বিষয়শ্রেণী:ভারতীয় ক্রিকেটার
বিষয়শ্রেণী:ভারতের টেস্ট ক্রিকেটার
বিষয়শ্রেণী:ভারতের একদিনের আন্তর্জাতিক ক্রিকেটার
বিষয়শ্রেণী:মুম্বইয়ের ক্রিকেটার
বিষয়শ্রেণী:মুম্বই থেকে আগত ক্রিকেটার
খোস্ত

**খোস্ত** আফগানিস্তানের একটি শহর ও খোস্ত প্রদেশের রাজধানী। এটি দেশের দক্ষিণ-পূর্বাঞ্চলের সবচেয়ে বড় শহর, এছাড়াও এটি লোয়া পাকতিয়া অঞ্চলেরও সর্ববৃহৎ শহর। এর ঠিক দক্ষিণ ও দক্ষিণ ও পূর্ব দিকে পাকিস্তানের ওয়াজিরিস্তান ও খুররম অবস্থিত। শেখ জায়েদ বিশ্ববিদ্যালয় খোস্তের স্বনামধন্য শিক্ষা প্রতিষ্ঠান। খোস্ত বিমানবন্দর শহর ও শহরের চারপাশের বৃহত্তর অঞ্চলকে যোগাযোগ পরিসেবা পরিবেশন করে।

## ভূগোল
খোস্ত রাজধানী কাবুল থেকে ১৫০ কিলোমিটার দক্ষিণে অবস্থিত।
খোস্ত ন্যূনতম ১,০০০ মিটার (৩,৩০০ ফুট) উচ্চতার একটি মালভূমিতে অবস্থিত যার পূর্ব সীমানা প্রায় ৪০ কিলোমিটার (২৫ মাইল) পাকিস্তান সীমান্ত পর্যন্ত প্রসারিত। উত্তরের ৩০ কিলোমিটার শৃঙ্গটি সীমান্তের ঠিক পাশেই ২,৫০০ থেকে ৩,০০০ মিটার (৮,২০০ থেকে ৯,৮০০ ফুট) পর্যন্ত শুরু হয়, যখন সীমান্তের নিকটে দক্ষিণে ২০ কিলোমিটার (১২ মাইল) হয়, গড় প্রায় ১,৮০০ মিটার।

খোস্তে একটি আধা-আদ্রলীয় জলবায়ু (কপেন বিএসএস "বিএসএইচ হিসাবে যোগ্যতা অর্জনের খুব কাছাকাছি) বিরাজমান। খোস্ত "খোস্ত বোলে" অবস্থিত, যা পার্শ্ববর্তী উচ্চভূমি তুলনায় নিম্ন উদ্ধার একটি উপত্যকা, কারণ এটি তার সুন্দর আবহাওয়া জন্য পরিচিত। জানুয়ারী মাসের গড় তাপমাত্রা ৪৮.৮ ডিগ্রি সেন্টিগ্রেড (৪০.৬ ডিগ্রি ফারেনহাইট) সঙ্গে, উত্তর, পশ্চিম এবং দক্ষিণে আশেপাশের উচ্চ শহরগুলোতে (পরাচিনার, তারী মঙ্গল, আর্যব, সস্মকানি, খাঁদখেল, গর্দিজ, জুরমাত, শরণ, জেরোক, উর্গুন, আঙ্গুর আদা, কণিগ্রাম এবং রাজ্জাক) বেশ কড়া ও তুষারময় শীতের তুলনায় খাস্ততে লক্ষণীয়ভাবে হালকা শীত পড়ে। যাইহোক, সকালে ভোরের সময় খোস্তায় হিমশীতল ঘন ঘন হয়।

## জনসংখ্যা
খোস্ত শহরের নগর জনসংখ্যা ১০৬,০৮৩ জন (২০১৫), যার বেশিরভাগ পশতুন (এরা মূলত জাদরান, মঙ্গল, জাজি, তানি, গুরুবুজ, মুকবাল, সাবারি এবং উজির উপজাতি), এবং তারা ১১,৭৮৭টি নিবাসে, ছয়টি পৌরজেলায় বসবাস করে।
## খেলা
খোস্তে ক্রিকেট জনপ্রিয়তার সাথে বেড়ে চলেছে। পাকিস্তান থেকে সদ্য প্রত্যাবাসিত শরণার্থীরা খেলাটি চালু করেছিল। আফগানিস্তানের স্পিনার মুজিব উর রহমান এবং ব্যাটসম্যান নূর আলী, পাশাপাশি আফগানিস্তান ক্রিকেট দলের সাবেক অধিনায়ক নওরোজ মঙ্গল খোস্তের বাসিন্দা।

ফুটবলেরও বেশ জনপ্রিয় রয়েছে। আফগান প্রিমিয়ার লিগে খোস্ত এবং আশেপাশের অঞ্চলটি ডি আবাসিন সাপে এফ.সি. দ্বারা প্রতিনিধিত্ব করে।

## তথ্যসূত্র

## বহিঃসংযোগ
* 

বিষয়শ্রেণী:আফগানিস্তানের শহর
ভোপাল রাজ্য (১৯৪৯–৫৬)

**ভোপাল** ছিল ভারতের একটি রাজ্য। ১৯৪৯ থেকে ১৯৫৬ সাল পর্যন্ত এই রাজ্যের অস্তিত্ব ছিল। ভোপাল দেশীয় রাজ্যটি নিয়ে এই রাজ্য গঠিত হয় এবং ১৯৫৬ সালে পার্শ্ববর্তী মধ্যপ্রদেশ রাজ্যের সঙ্গে এটি একীভূত হয়। ভারতীয় জাতীয় কংগ্রেসের শঙ্কর দয়াল শর্মা ১৯৫২ থেকে ১৯৫৬ সাল পর্যন্ত এই রাজ্যের মুখ্যমন্ত্রীর দায়িত্ব পালন করেন।

## ইতিহাস
ভারতের স্বাধীনতা অর্জনের আগে দেশীয় রাজ্য ভোপাল শাসিত হত বংশানুক্রমিক নবাবদের দ্বারা। ১৯৪৭ সালের ভারতীয় স্বাধীনতা আইনের ফলে দেশীয় রাজ্যগুলি ব্রিটিশদের সঙ্গে তাদের চুক্তিগত বাধ্যবাধ্যকতা থেকে মুক্ত হয় এবং নবগঠিত ভারত ও পাকিস্তান অধিরাজ্যে যোগদানের সিদ্ধান্ত গ্রহণের স্বাধীনতা দেওয়া হয়। ১৯৪৮ সালের মার্চ মাসে শেষ নবাব একটি স্বাধীন রাষ্ট্র হিসেবে ভোপাল শাসন করার ইচ্ছা প্রকাশ করেন। সেই বছর ডিসেম্বরে তাঁর শাসনের বিরুদ্ধে আন্দোলন ছড়িয়ে পড়ে। আন্দোলনে জড়িত শঙ্কর দয়াল শর্মা সহ বিশিষ্ট নেতৃবৃন্দ গ্রেফতার হন। ১৯৪৯ সালের ২৩ জানুয়ারি জনসমাবেশে বিধিনিষেধ-সংক্রান্ত নির্দেশিকা লঙ্ঘনের অপরাধে শঙ্কর দয়াল শর্মা আট মাসের কারাদণ্ডে দণ্ডিত হন। অন্য কয়েকজন সত্যাগ্রহীও গ্রেফতার হয়েছিলেন। পরে রাজনৈতিক বন্দীদের মুক্তি দেওয়া হয় এবং ১৯৪৯ সালেরই ৩০ এপ্রিল নবাব ভারত অধিরাজ্যের সঙ্গে একটি অন্তর্ভুক্তির সনদে সাক্ষর করেন। ১৯৪৯ সালের ১ জুন ভারতের কেন্দ্রীয় সরকার ভোপাল রাজ্য অধিগ্রহণ করে এবং রাজ্যটিকে ভারতের রাষ্ট্রপতি কর্তৃক নিযুক্ত মুখ্য কমিশনার শাসিত একটি "গ শ্রেণি"-র অন্তর্ভুক্ত রাজ্য হিসেবে ঘোষণা করে।

### অবলুপ্তি
১৯৫৬ সালের রাজ্য পুনর্গঠন আইন অনুযায়ী ভোপাল রাজ্যটি মধ্যপ্রদেশ রাজ্যের অন্তর্ভুক্ত হয়েছিল এবং ভোপাল শহরটিকে এই নবগঠিত রাজ্যের রাজধানী হিসেবে ঘোষণা করা হয়েছিল।

## ভূগোল
অধুনা ভোপাল, রাইসেন ও সেহোর জেলার ভূখণ্ড নিয়ে ভোপাল রাজ্য গঠিত হয়েছিল।

## সরকার
১৯৫২ সালে ভোপালের প্রথম বিধানসভা ও সংসদীয় নির্বাচনে ভারতীয় জাতীয় কংগ্রেস জয়লাভ করেছিল। এই নির্বাচনে ৩০ সদস্য বিশিষ্ট ভোপাল রাজ্য বিধানসভায় দলগত অবস্থান ছিল নিম্নরূপ:

* ভারতীয় জাতীয় কংগ্রেস – ২৮টি আসন
* হিন্দু মহাসভা – ১টি আসন
* নির্দল – ১টি আসন

১৯৫২ সালের ২০ মার্চ শঙ্কর দয়াল শর্মা রাজ্যের প্রথম (ও শেষ) মুখ্যমন্ত্রী হিসেবে শপথ গ্রহণ করেন।

## আরও দেখুন
* ভারতের রাজনৈতিক একত্রীকরণ
* রাজ্য পুনর্গঠন আইন

## তথ্যসূত্র

বিষয়শ্রেণী:১৯৪৯-এ প্রতিষ্ঠিত রাজ্য ও অঞ্চল
বিষয়শ্রেণী:১৯৫৬-এ অবলুপ্ত রাজ্য ও অঞ্চল
বিষয়শ্রেণী:ভারতের প্রাক্তন রাজ্য ও কেন্দ্রশাসিত অঞ্চল
বিষয়শ্রেণী:১৯৪৯-এ ভারতে প্রতিষ্ঠিত
বিষয়শ্রেণী:মধ্যপ্রদেশের ইতিহাস (১৯৪৭–বর্তমান)
বিষয়শ্রেণী:ভোপালের ইতিহাস
বিষয়শ্রেণী:১৯৪৯-এ প্রতিষ্ঠিত রাষ্ট্র ও অঞ্চল
স্নেহলতা শ্রীবাস্তব

| term1 = 
| successor1 = 
| predecessor1 = 
| order1 = 
| image = File:Smt. Snehlata Shrivastava, Secretary-General Lok Sabha, on the first day of the Thirteenth Session of Sixteenth Lok Sabha in Parliament House on 15 December 2017 (cropped).jpg
| successor = 
| predecessor = অনুপ মিশ্র
| term = 
| termend = 
| termstart = ১লা ডিসেম্বর, ২০১৭
| office = লোকসভার প্রধান সচিব
| caption = 
| nationality = ভারতীয়
}}**স্নেহলতা শ্রীবাস্তব** হলেন একজন ভারতীয় প্রাক্তন আইএএস অফিসার, ব্যবসায়ী মহিলা এবং অসামরিক কর্মচারী যিনি বর্তমান লোকসভার সেক্রেটারি জেনারেল। তিনি মধ্যপ্রদেশ ক্যাডারের ১৯৮২ ব্যাচের অফিসার ছিলেন। (২০১৭র ১লা ডিসেম্বর, তিনি লোকসভার প্রথম মহিলা সেক্রেটারি জেনারেল হিসাবে নিযুক্ত হয়েছেন।).)

এর আগে তিনি মধ্যপ্রদেশ সরকারের এবং কেন্দ্রীয় সরকারের বেশ কয়েকটি গুরুত্বপূর্ণ পদে অধিষ্ঠিত ছিলেন। তিনি আইন ও বিচার মন্ত্রনালয়ের সচিব এবং অর্থ মন্ত্রণালয়ের বিশেষ / অতিরিক্ত সচিব হিসাবে দায়িত্ব পালন করেছেন।

তিনি সংস্কৃতি ও সংসদ বিষয়ক মন্ত্রনালয়ের প্রধান সম্পাদক (প্রিন্সিপাল সেক্রেটারি) সহ মধ্যপ্রদেশ সরকারের বেশ কয়েকটি উচ্চপদেও দায়িত্ব পালন করেছেন.

## তথ্যসূত্র

বিষয়শ্রেণী:ভোপালের ব্যক্তি
বিষয়শ্রেণী:জীবিত ব্যক্তি
বিষয়শ্রেণী:১৯৫৭-এ জন্ম
বিষয়শ্রেণী:ভারতীয় প্রশাসনিক সেবা কর্মকর্তা
বালা দেশপান্ডে

বালা দেশপাণ্ডে ২০০৮ সাল থেকে ভেঞ্চার ক্যাপিটাল ফার্ম, নিউ এন্টারপ্রাইজ অ্যাসোসিয়েটস (ভারত) (এনইএ) এর সিনিয়র ম্যানেজিং ডিরেক্টর। এনইএ একটি উদ্যোগী মূলধন সংস্থা, যার ১৩ বিলিয়ন মার্কিন ডলারেরও বেশি প্রতিশ্রুতিবদ্ধ মূলধন রয়েছে। ২০০৮ সালে অর্থনৈতিক মন্দা চলাকালীন এনইএ ভারতে সরাসরি বিনিয়োগ শুরু করে এবং এর পর থেকে ১৪ টি প্রতিষ্ঠানের একটি পোর্টফোলিও তৈরি করে.

ফরচুন ইন্ডিয়া (২০১ ৬)র ভারতের সবথেকে ক্ষমাতাশালী মহিলা উদয়ক্তাদের তালিকায় তিনি ৪৯ তম স্থানে ছিলেন

## শিক্ষা এবং ব্যক্তিগত জীবন
তিনি মুম্বই বিশ্ববিদ্যালয় থেকে অর্থনীতিতে স্নাতকোত্তর শেষ করেছেন। তিনি যমুনালাল বাজাজ ইনস্টিটিউট অফ ম্যানেজমেন্ট স্টাডিজ থেকে ব্যবস্থাপনা বিদ্যায় স্নাতকোত্তর ডিগ্রি অর্জন করেছেন।

তিনি মেরিকো লিমিটেডে বিনিয়োগকারী সম্পর্ক এবং এমঅ্যান্ডএ ফাংশনের প্রধান চৈতন্য দেশপান্ডেরর সাথে বিবাহবন্ধনে আবদ্ধ হয়েছেন। এই দম্পতি মুম্বাইয়ে থাকেন

## কর্মজীবন
তার ২৩ বছরেরও বেশি পেশাদার অভিজ্ঞতা রয়েছে, যার মধ্যে ১৪ বছরের ব্যক্তিগত ইক্যুইটি সংক্রান্ত অভিজ্ঞতা রয়েছে। তার ব্যক্তিগত ইক্যুইটি অভিজ্ঞতা আইপিও, বাযিব্যাকস, কৌশলগত বিক্রয় এবং মূলধন বাজারের বিভক্তকরণসহ একাধিক বহির্গমনকে পরিচালনা করার জন্য তরুণ সংস্থাগুলির লালন করা থেকে শুরু করে পুরো চক্রটি দেখেছে। তার নেতৃত্বে, এনইএ ভারতের পরিচালনার আওতাধীন সম্পদ (এইউএম) ১০০ মিলিয়ন ডলার থেকে বেড়ে ৩৫০ মিলিয়ন ডলারে উন্নীত হয়েছে। বালার বিনিয়োগ দক্ষতার মধ্যে খুচরা, মিডিয়া, আইটি ও আইটিইএস, টেলিকম, নির্মাণের পাশাপাশি কয়েকটি উৎপাদন সম্পর্কিত শিল্পের ক্ষেত্র অন্তর্ভুক্ত রয়েছে।

এনইএ (ভারত) বোর্ডে যোগদানের আগে, ২০০০ সাল থেকে তিনি আইসিআইসিআই ভেঞ্চারে বিনিয়োগের পরিচালক ছিলেন। আইসিসিআই ভেনচারে তিনি বিনিয়োগের সুযোগগুলি শনাক্ত করতে এবং বিনিয়োগকারী সংস্থাগুলির ভবিষ্যত গঠনে কৌশলগত ভূমিকা নিতে তার পরিচালিত অভিজ্ঞতা ব্যবহার করেছিলেন। আইসিআইসিআই ভেঞ্চারে তিনি ৬ কোটি থেকে শুরু করে ৩০০ কোটি টাকা পর্যন্ত চুক্তিতে দলগুলির নেতৃত্ব দিয়েছেন। তিনি ট্র্যাভেলজিনি এবং বিলজংশনের মতো শীর্ষস্থানীয় ই-বাণিজ্য উদ্যোগ চালু করেছিলেন। তদ্ব্যতীত, তিনি আইসিআইসিআই ভেনচারের সাথে তার মেয়াদকালে ১০ টিরও বেশি বহিরাগত কার্যকর করতে জড়িত ছিলেন

আইসিআইসিআই ভেঞ্চারের আগে, বালার একাধিক শিল্পের সংস্পর্শ ছিল এবং বেস্টফুডস, ক্যাডবারি এবং আইসিআইয়ের মতো এমএনসিগুলির সাথে বিক্রয়, বিতরণ এবং ব্র্যান্ড পরিচালনার মতো বিভিন্ন কাজ জুড়ে কাজ করেছেন। বেস্টফুডসে, তিনি কৌশলগত পরিকল্পনা দলেরও অংশ ছিলেন।

## স্বীকৃতি
২০১১ এবং ২০১২ সালে পরের দিকে ফোর্বসের দ্বারা বালা ব্যবসায়ের ক্ষেত্রে শীর্ষস্থানীয় ৫০ শীর্ষস্থানীয় মহিলাদের মধ্যে মনোনীত হয়েছেন। নিউইয়র্কের বেস্টফুডসে অনুষ্ঠিত মহিলা নেতৃত্ব ফোরামের জন্যও তাকে মনোনীত করা হয়েছিল।

## তথ্যসূত্র

বিষয়শ্রেণী:মুম্বই বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:ভারতীয় নারী প্রধান নির্বাহী
বিষয়শ্রেণী:ভারতীয় প্রধান নির্বাহী
মোহন ভাগবত

**মোহন মধুকর ভাগবত** (IAST: *Mohan Madhukarrao Bhāgvat ;* জন্ম: ১১ সেপ্টেম্বর ১৯৫০) ভারত ভিত্তিক হিন্দু জাতীয়তাবাদী সংগঠন রাষ্ট্রীয় স্বয়ংসেবক সংঘের ৬ষ্ঠ *[[সরসঙ্ঘচালক]]* (প্রধান)। ২০০৯ সালের মার্চ মাসে তিনি কে এস সুদর্শনের উত্তরসূরি হিসাবে নির্বাচিত হন।

## প্রারম্ভিক জীবন
মোহন মধুকর ভাগবত মহারাষ্ট্রের (পূর্বে বোম্বে রাজ্য) চন্দ্রপুরের একজন মহারাষ্ট্রীয় ব্রাহ্মণ। তিনি আরএসএস কর্মীদের একটি পরিবার থেকে এসেছেন তাঁর পিতা মধুকর রাও ভাগবত চন্দ্রপুর অঞ্চলের কেরিয়াভাহ (সেক্রেটারি) এবং পরবর্তীকালে গুজরাটের প্রান প্রচারক (প্রাদেশিক প্রচারক) ছিলেন। তার মা মালতী আরএসএস উইমেন উইংয়ের সদস্য ছিলেন 

## আরএসএস এর সাথে সংশ্লিষ্টতা
ভারতের জরুরি অবস্থার সময় তৃণমূল পর্যায়ে কাজ করার পরে, ভাগবত ১৯৭৭ সালে মহারাষ্ট্রের আকোলার 'প্রচারক' হয়ে ওঠেন এবং নাগপুর এবং বিদর্ভ অঞ্চলের জন্য একজন অপরিহার্য  সংগঠন সদস্যে পরিণত হন।

## পদক ও স্বীকৃতি
২০১৩ সালে, রাজ্য পরিচালিত প্রাণী ও মৎস্য বিজ্ঞান বিশ্ববিদ্যালয় নাগপুর সমাবর্তন অনুষ্ঠানে মোহন ভাগবতকে সম্মানসূচক বিজ্ঞানের (ডিএসসি) ডিগ্রি প্রদান করে।

## তথ্যসূত্র

## বহিঃসংযোগ

বিষয়শ্রেণী:১৯৫০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মহারাষ্ট্রের কর্মী
বিষয়শ্রেণী:সরসঙ্ঘচালক
বিষয়শ্রেণী:ভারতীয় হিন্দু
বিষয়শ্রেণী:২১শ শতাব্দীর হিন্দু
বিষয়শ্রেণী:চন্দ্রপুরের ব্যক্তি
বিষয়শ্রেণী:হিন্দু পুনরুজ্জীবনবাদী
বিষয়শ্রেণী:রাষ্ট্রীয় স্বয়ংসেবক সঙ্ঘের প্রচারক
বিষয়শ্রেণী:মহারাষ্ট্রের সক্রিয়কর্মী
বিষয়শ্রেণী:ভারতীয় হিন্দু ধর্মীয় গুরু
বিষয়শ্রেণী:হিন্দু জাতীয়তাবাদ
বিষয়শ্রেণী:হিন্দু জাতীয়তাবাদী
বিষয়শ্রেণী:হিন্দুত্ব